CELEX: 62016CN0211
Language: da
Date: 2016-04-15 00:00:00
Title: Sag C-211/16: Anmodning om præjudiciel afgørelse indgivet af Commissione Tributaria Provinciale di Torino (Italien) den 15. april 2016 – Bimotor SpA mod Agenzia delle Entrate - Direzione Provinciale II di Torino

11.7.2016   
            
            
               DA
            
            
               Den Europæiske Unions Tidende
            
            
               C 251/7
            
         Anmodning om præjudiciel afgørelse indgivet af Commissione Tributaria Provinciale di Torino (Italien) den 15. april 2016 – Bimotor SpA mod Agenzia delle Entrate - Direzione Provinciale II di Torino
   (Sag C-211/16)
   (2016/C 251/10)
   Processprog: italiensk
   
      Den forelæggende ret
   
   Commissione Tributaria Provinciale di Torino
   
      Parter i hovedsagen
   
   
      Sagsøger: Bimotor SpA
   
      Sagsøgt: Agenzia delle Entrate - Direzione Provinciale II di Torino
   
      Præjudicielt spørgsmål
   
   Er fællesskabsbestemmelserne om moms (Rådets sjette direktiv 77/388/EØF (1) af 17.5.1977, som ændret ved direktiv 2002/38/EF (2) og direktiv 2006/112/EF (3)) til hinder for en national bestemmelse – såsom artikel 34, stk. 1, i lov nr. 388 af 23. december 2000 – hvorefter tilbagebetaling eller modregning af momstilgodehavender for hvert enkelt skatteår ikke er tilladt i deres fulde omfang, men alene op til en fastlagt øvre grænse?
   
      (1)  Rådets sjette direktiv 77/388/EØF af 17.5.1977 om harmonisering af medlemsstaternes lovgivning om omsætningsafgifter - Det fælles merværdiafgiftssystem: ensartet beregningsgrundlag (EFT L 145, s. 1).
   
      (2)  Rådets direktiv 2002/38/EF af 7.5.2002 om ændring og midlertidig ændring af direktiv 77/388/EØF hvad angår merværdiafgiftssystemet for radio- og tv-spredningstjenester og visse elektronisk leverede tjenesteydelser (EFT L 128, s. 41).
   
      (3)  Rådets direktiv 2006/112/EF af 28.11.2006 om det fælles merværdiafgiftssystem (EUT L 347, s. 1).